cyanic-selkie/wikianc huggingface dataset:
Kokonaisluku
Johdanto
Ne laskijat, jotka näkivät lausekkeen 3 − 7 hyödyllisyyden, sopivat vain, että erotuksen arvo on "neljä tappiota" tai "neljä velkaa". Tällaista tulosta kutsutaan "negatiiviseksi". Jos laskun tulos oli "neljä voittoa" tai "neljä tuottoa", kutsuttiin tulosta "positiiviseksi". Positiivisuus ja negatiivisuus olivat toisilleen "vastakkaisia" tuloksia. Postitiivisuutta merkittiin plus-merkillä (+) ja negatiivisuutta miinus-merkillä (−). Positiivisuus ilmaistaan usein luvulla ilman plus-merkkiä. Esimerkiksi laskutoimituksien "merkkisäännöillä" tarkoitetaan niitä päättelytapoja, joilla tuloksen positiivisuus tai negatiivisuus eli "tuloksen merkki" voidaan päätellä oikein. Negatiivisuus toimii edellä määritetyllä tavalla myös muilla luvuilla kuten esimerkiksi rationaaliluvuilla, reaaliluvuilla ja kompleksiluvuilla.
Lukujoukon ominaisuuksia
Kun seuraavassa tekstissä puhutaan luvuista tarkoitetaan sillä lukujoukkoa tai kaikkia lukujoukon alkioita.
Lukujoukko laajennuksena
Koska kokonaisluvut ovat laajennus luonnollisista luvuista, ovat luonnolliset luvut kokonaislukujen osajoukko. Silloin voidaan merkitä tai, jos nolla sisällytetään luonnollisiin lukuihin.
Kun kokonaisluvut asetetaan lukusuoralle, nähdään helposti vastaavuus luonnollisiin lukuihin. thumb|center|600px|Luonnolliset luvut on merkitty sinisillä numeroilla ja negatiiviset luvut punaisilla numeroilla. Nolla, joka ei ole positiivinen- tai negatiivinen luku, on merkitty mustalla värillä Luonnolliset luvut on täydennetty nollalla ja jokaisen luonnollisen luvun vastaluvulla, jolloin saadaan kokonaisluvut.
Itseisarvo
Kokonaisluvun itseisarvon tulkinta voidaan johtaa reaaliluvuista. Reaaliluvun itseisarvon voidaan tulkita vastaavan lukusuoralla olevan luvun "etäisyyttä" nollasta. Tätä tulkintaa voidaan soveltaa kokonaisluvuille, vaikka ne eivät olekaan reaalilukuja. Kokonaisluvut ilmaisevat määrää, joten negatiivisen luvun itseisarvolla on sama määrä kuin positiivisen vastaluvun itseisarvollakin. Itseisarvon tulos ilmaistaan positiivisella luvulla eli luonnollisella luvulla.
Luvun itseisarvo merkitään pystyviivoilla |a|. Silloin itseisarvojen tulokset voidaan kirjoittaa esimerkiksi |-4| = |+4| = 4. Kaksi erisuuruista kokonaislukua ovat toistensa vastalukuja, jos niillä on sama itseisarvo. Huomaa, että nollalla ei ole muotoja −0 ja +0, vaan on olemassa vain yksi nolla. Nollan itseisarvo on nolla itse.
Yhteen- ja vähennyslaskun merkkisäännöt
Ikiaikainen luonnollisten lukujen vähennyslasku voidaan esittää positiivisen ja negatiivisen kokonaisluvun summana. Vähentäjä muutetaan vastaluvukseen ja vähennyslaskun miinus-merkki vaihdetaan yhteenlaskun plus-merkiksi: Muunos voidaan suorittaa myös toiseen suuntaan, jolloin hankalasti hahmottuvat vähennyslaskujen tulokset voidaan luontevasti laskea päässä luonnollisten lukujen yhteen- ja vähennyslaskusääntöjen avulla. Erimerkkisten lukujen vähennyslaskun muunnos yhteenlaskuksi voidaan selittää samalla tavoin eli, että vähennyslaskun -b:n muutetaan vastaluvun b yhteenlaskuksi. Edellisistä kahdesta tapauksesta saadaan koulussa opetetut merkkisäännöt:
Kerto- ja jakolaskun merkkisäännöt
Lukujen positiivisuus- ja negatiivisuus vaikuttavat tulon ja osamäärän laatuun. Jos laskutoimituksen molemmat luvut ovat saman merkkiset, saadaan positiivinen tulos. Jos luvut ovat eri merkkiset, saadaan negatiivinen tulos. Tämä voidaan merkitä luonnollisten lukujen a ja b avulla, missä negatiivisuus ilmaistaan miinus-merkillä: Kahden luvun jakolaskun tulos saadaan vastaavalla tavalla.
Kokonaislukujen algebra
Algebralla tarkoitetaan lukujen laskutoimitusten ominaisuuksia. Edellä todettiin, että vähennyslasku voidaan kokonaisluvuilla käsitellä aina vastalukujen yhteenlaskulla. Tämän vuoksi kokonaislukujen algebrassa käsitellään vain yhteenlaskusääntöjä. Kokonaislukujen kertolaskun tulos on aina kokonaisluku, mutta lukujen jakolaskun tulos ei aina ole kokonaisluku. Jakolaskun tulosten aukottomaan käsittelyyn tulee käyttää rationaalilukujen algebraa. Seuraavat laskutoimituksien ominaisuudet ovat voimassa kaikille kokonaisluvuille a, b ja c. Niissä käytetään vain yhteenlaskua ja kertolaskua:
Kokonaisluvuille on olemassa käänteisalkiot yhteislaskun suhteen, mutta ei kertolaskun suhteen. Yhteenlaskussa käänteisalkioita kutsutaan vastaluvuiksi ja sellainen voidaan osoittaa jokaiselle kokonaisluvulle. Positiivisen kokonaisluvun vasta-alkio on negatiivinen kokonaisluku, ja päinvastoin. Nollan vastaluku on nolla itse. Kertolaskussa käänteisalkioita eli käänteislukuja voidaan määrittää vasta rationaaliluvuille, tosin ykkösen käänteisluku on luku yksi itse.
Edelleen, koska molemmat laskutoimitukset ovat assosiatiivisia eli toteuttavat liitännäislain, sanotaan, että kokonaisluvut ovat yhteenlaskun suhteen (\Z,+) ja kertolaskun suhteen (\Z,\cdot) monoideja. Koska jokaisen luvun käänteisalkio, eli yhteenlaskussa vastaluku, kuuluu kokonaislukuihin, kutsutaan monoidia (\Z,+) myös ryhmäksi. Erityisesti se on vieläpä Abelin ryhmä, koska yhteenlasku on kommutatiivinen eli vaihdannainen. Kertolaskun suhteen kokonaisluvuilla ei ole yleisesti käänteisalkioita eli käänteislukuja, joten (\Z,\cdot) ei muodosta ryhmää.
Mahtavuus
Kokonaislukuja on ääretön määrä. Matematiikassa voidaan verrata kahta lukujoukkoa ja päätellä, kummassa on enemmän alkioita, vai onko niitä yhtä paljon. Georg Cantor osoitti vertailemalla kokonaislukuja luonnollisiin lukuihin niiden olevan yhtä mahtavia joukkoja. Hän aloitti vertailun järjestämällä ensin kokonaisluvut itseisarvoltaan kasvavaksi jonoksi:. Tämän jälkeen hän "numeroi" jokaisen kokonaisluvun luonnollisella luvulla eli kirjasi vastaavuudet: Lopulta hän totesi, että jokaiselle kokonaisluvulle (etumerkistä huolimatta) voidaan osoittaa luonnollinen luku pariksi, joten molemmat lukujoukot ovat yhtä mahtavat. Tämä voidaan merkitä ja sanoa, että kokonaisluvut ovat numeroituvasti ääretön joukko.
Järjestetty joukko
Koska kokonaisluvut edustavat lukumäärää, on se samalla tavalla järjestetty joukko kuin luonnolliset luvut, jossa järjestysrelaatiolla voidaan ilmaista luonnollisten lukujen kaksi tärkeintä ominaisuutta. Kun kahta lukua verrataan keskenään, saadaan aina joko a < b \, tai a = b \, tai a > b \,. Tätä ominaisuutta kutsutaan trikotomiaksi. Jos tarkastellaan kolmea luonnollista lukua, joille pätee ensin a < b \, ja b < c \,, niin silloin voidaan päätellä myös, että a < c \,. Tätä ominaisuutta kutsutaan transitiivisuudeksi. Järjestysrelaation toiminnasta johtuu se, että kokonaisluvut, ja kaikki sen osajoukot, ovat hyvinjärjestetty lukujoukko.
Kokonaisluvuilla ei kuitenkaan ole pienintä lukua tai suurinta lukua, vaikka lukujen keskinäinen järjestys on hyvin järjestynyt. Tämä johtuu positiivisten lukujen äärettömästä lukumäärästä ja siitä, että negatiivisia lukuja on vastalukuina yhtä paljon. Koska suurinta positiivista kokonaislukua ei voi osoittaa, ei voi myös pienintä eli negatiivisinta lukuakaan osoittaa.
Joystick
thumb|right|200px|Tyypillinen joystick. Osat: 1. sauva 2. jalusta 3. liipaisintyyppinen tulitusnäppäin 4. tulitusnäppäimiä 5. automaattitulituksen kytkin 6. kaasuvipu 7. hattuohjain (katselusuuntaohjain) 8. imukuppi Joystick tai sauvaohjain on tietokoneen oheislaite, jota käytetään usein muun muassa tietokonepelien pelaamiseen, joskin niillä on myös useita hyötykäyttökohteita. Joystick koostuu kädessä pidettävästä tai sormella liikuteltavasta sauvasta ja jonkinlaisesta tukevasta pohjaosasta, tai se voi olla integroitu muihinkin laitteisiin. Laite lähettää tiedon sauvan kallistuskulmasta tietokoneelle. Lisäksi joystickeissä on myös yleensä painonäppäimiä (ns. ”tulitusnäppäimiä”), joita käytetään eri toimintojen laukaisemiseen.
Joystickejä on yleensä kahdenlaisia. Digitaaliset joystickit pystyvät havaitsemaan vain tietyt suunnat, yleensä lepotilan ja pysty- ja vaakatasolta äärisuunnat, mahdollistaen näin lepotilan lisäksi kahdeksan suunnan havaitsemisen. Monet digitaaliset joystickit pohjautuvat joko liuska- tai mikrokytkimiin. Analogiset joystickit pohjautuvat yleensä joko optiseen havainnointiin tai potentiometreihin ja pystyvät kertomaan sauvan kallistuskulman lepokohtaan verrattuna hyvinkin tarkasti.
Näinä päivinä joystickeja tietokoneen ohjaimina on pääasiassa kahdenlaisia: varsinaiset joystickit, jotka koostuvat ohjainsauvasta ja jalustasta, sekä pelikonsoleissa käytetyissä pad-ohjaimissa, jotka sisältävät yleensä digitaalisen suuntaohjaimen (esimerkiksi ns. ristiohjaimen) sekä yhden tai useampia pieniä analogisia joystickejä.
Useissa 8-bittisen aikakauden kotitietokoneissa peliohjaimet liitettiin Atari 2600:n kanssa yhteensopivalla 9-piikkisellä D-liittimellä (Atari-liitin). IBM PC -yhteensopivissa tietokoneissa käytettiin aluksi 15-piikkistä joystick-porttia. Nykyisin ohjaimissa on siirrytty käyttämään USB-liittimiä.
Joystickeja löytyy myös koneista, kuten nosturista tai traktorin etukuormaajasta. Myös useissa lentokoneissa on samantyyppinen ohjain, minkä takia Joystickiä käytetään monesti lentokonesimulaattoreissa.
Nukkanukki
Nukkanukki (Androsace villosa) on esikkokasvien heimoon kuuluva nukkien suvun siemenkasvi. Nukkanukkia tavataan Euroopan ja Aasian vuorilla. Se kukkii vaalean värisiä kukkia. Nukkanukin kuvasi tieteelle ensimmäisen kerran Carl von Linné.
Butaritari
Butaritari on kymmenestä saaresta koostuva, Kiribatille kuuluva atolli Tyynellä valtamerellä.
Aiemmin Butaritari tunnettiin nimellä Makin. Nykyään se on kuitenkin erään Butaritarin lähellä sijaitsevan pienemmän atollin nimi. Makin tunnettiin aiemmin nimellä Makin Meang tai Pieni Makin.
Butaritarin pinta-ala on 13,6 neliökilometriä ja asukasluku oli noin 3 200 vuonna 2015. Atollin suurin kylä on noin 2 000 asukkaan Butaritari, joka on myös Kiribatin suurin asutuskeskus Tarawan ulkopuolella
Butaritari sijaitsee pohjoisilla Gilbertsaarilla 100 kilometriä Tarawasta luoteeseen. Atollilla on pituutta idästä länteen miltei 30 kilometriä. Saarella on lentokenttä, ja lisäksi sinne pääsee laivalla Betiolta tai Tarawalta. Kuuluisa kirjailija Robert Louis Stevenson eli saarella hetken 1800-luvun lopulla.
Japanilaiset miehittivät Butaritarin ja Makinin toisessa maailmansodassa 9. joulukuuta 1941.
Düsseldorf
thumb|Kaupungin näkymiä. Düsseldorf on Saksan Nordrhein-Westfalenin osavaltion pääkaupunki. Kaupungissa on 620 523 asukasta (2020) ja metropolialueella 2 971 036. Düsseldorf sijaitsee varsinaisen Ruhrin alueen ulkopuolella, mutta on silti merkittävä teollisuuskeskus.
Düsseldorfissa on merkittävä japanilainen yhteisö, josta se on saanut lempinimen Nippon am Rhein.
Maantiede
Düsseldorf sijaitsee Rein-joen varrella noin 30 kilometriä Kölnistä luoteeseen.
Osa-alueet
left|thumb|200px|Kartta Düsseldorfin aluejaosta.
Düsseldorf on jaettu kymmeneen osa-alueeseen, jotka on jaettu 49:ään kaupunginosaan. Osa-alueet kaupunginosineen ovat:
Historia
Düsseldorf on syntynyt 600–700-luvulla paikkaan, jossa pieni Düsseljoki virtaa Reiniin. Ensimmäinen maininta kaupungista on vuodelta 1135, tosin nimellä Dusseldorp. Vuonna 1186 kaupunki siirtyi Bergin suvun alaisuuteen ja he siirsivät hovinsa kaupunkiin 1280. Kaupunginoikeudet Düsseldorf sai Adolf V von Bergiltä 14. elokuuta 1288 Bergin voitettua Kölnin arkkipiispan sotajoukon.
Düsseldorf linnoitettiin ja julistettiin Bergin herttuakunnan pääkaupungiksi 1380. Tämän jälkeen kaupunkiin rakennettiin merkittäviä rakennuksia, kuten Pyhän Lambertuksen kirkko. Vuonna 1609 Jülich-Berg-Clevesin suku päättyi ja Düsseldorf päätyi Pfalzin ruhtinaiden alaisuuteen, jotka siirsivät hovinsa Düsseldorfiin.
Ruhtinas Johann Wilhelm II (hallitsi 1690–1716) ja vaimonsa Anna Maria Luisa de' Medici keräsivät suuren kokoelman taideteoksia, jotka ovat nykyisin näytteillä Stadtschlossissa. Vaaliruhtinas Karl Theodor kuitenkin peri Baijerin ja siirsi hovinsa Müncheniin. Köyhyys ja tuho iski Düsseldorfiin Napoleonin sotien myötä. 1815 kaupunki siirtyi Preussin alaisuuteen.
Düsseldorfin rauta- ja terästeollisuus käynnistyi 1870-luvulla johtaen nopeaan talouskasvuun, ja vuoden 1882 sadantuhannen väkiluku tuplaantui vuoteen 1892 mennessä. Ensimmäinen ja toinen maailmansota tuhosivat Düsseldorfia. Toisessa maailmansodan koko kaupunki käytännöllisesti katsoen tuhoutui pommituksissa. Kaupungin 5 100 juutalaisesta selvisi hengissä vain 249. Düsseldorfissa oli myös Buchenwaldin keskitysleirin alaleiri, jossa pidettiin puolalaisia vankeja.
Talous
Kaupungin teollisuus tuottaa esimerkiksi rautaa, terästä, kemikaaleja ja lasia.
Liikenne
Düsseldorfin kansainvälinen lentoasema sijaitsee kahdeksan kilometrin päässä kaupungista. Lentokentälle saapuu ja sieltä lähtee noin 500 lentoa joka päivä. Noin 16 miljoonalla vuotuisella matkustajallaan se on Saksan kolmanneksi suurin lentokenttä Frankfurtin ja Münchenin jälkeen. Lentokentällä on noin 12 minuutin matka kaupungin keskustasta S-Bahn-rataa pitkin.
Düsseldorf on myös suuri rautateiden risteysasema. Kaupungissa pysähtyy päivittäin noin 1 000 junaa. Keskusasema, Düsseldorfin päärautatieasema, sijaitsee Konrad-Adenauer-Platzilla, kaupungin keskustassa.
Moottoritiet A3, A44, A46, A52, A57 ja A59 kulkevat Düsseldorfin kautta.
Düsseldorfissa sijaitsee kolme satamaa Rein-joen varrella.
Koulutus
Heinrich-Heine-Universität sijaitsee kaupungin eteläosassa. Muita akateemisia oppilaitoksia ovat Clara Schumann Musikschule, Fachhochschule Düsseldorf, Robert Schumann Musikhochschule ja Kunstakademie Düsseldorf.
Taide-elämä
Tunnettu elektronisen musiikin yhtye Kraftwerk on kotoisin Düsseldorfista. Vuoden 2011 Eurovision Laulukilpailu käytiin Düsseldorfin Esprit-arenalla. Paikkakunta tunnetaan myös Düsseldorfin koulukunnasta.
Matthew McNulty
Matthew McNulty, syntymänimeltään Michael Anthony McNulty (s. 14. joulukuuta 1982 Manchester, Englanti) on englantilainen näyttelijä. Televisiossa hän on näytellyt muun muassa sarjoissa Misfits, Holby Cityn sairaala, The Musketeers, The Paradise, Emmerdale ja televisioelokuvassa Toast. Valkokankaalla hänen merkittävimpiä roolejaan on Luis Buñuel elokuvassa Little Ashes.
Matthew McNulty vaihtoi nimensä Michaelista Matthewksi voidakseen liittyä näyttelijöiden liittoon, sillä ei voinut liittyä sinne omalla nimellään koska liitossa oli jo sen niminen jäsen. McNulty on naimisissa Katie McNultyn kanssa, ja heillä on kaksi poikaa ja tytär.
Lähteet
https://www.famousbirthdays.com/people/matthew-mcnulty.html
Michael Paré
Michael Kevin Paré (s. 9. lokakuuta 1958 Brooklyn, New York) on yhdysvaltalainen näyttelijä. Hänet palkittiin vuonna 2007 Esteponan kansainvälisen kauhu- ja fantasiaelokuvajuhlissa Stone Unicorn -palkinnolla elokuvasta Teurastaja.
Elämäkerta
Michael syntyi Brooklynissä lokakuussa 1958 ja hänen perheeseensä kuului kuusi siskoa ja kolme veljeä. Hänen isänsä Francis Paré kuoli leukemiaan Michaelin ollessa viisivuotias, minkä seurauksena hänen äitinsä joutui pitämään huolen suuresta perheestä. Michaelin isällä oli kanadanranskalaisia sukujuuria ja äidillään irlantilaisia sukujuuria. High schoolissa Paré oli hyvä urheilussa ja mukana koulunsa painijoukkueessa. Hän opiskeli ensin keittiömestariksi ravintolainstituutissa ja teki töitä hetken aikaa uudessa ammatissaan ennen siirtymistään malliksi. Sitä kautta Parén ura näyttelijänä sai alkunsa, kun roolittaja-agentti Joyce Selznick huomasi hänen lahjansa. Pian Paré opiskeli näyttelemistä Uta Hagenin alaisuudessa.
Näyttelijänä
Parén uran sai alkunsa vuonna 1981, kun hän esiintyi ensimmäisessä televisiosarjassaan The Greatest American Hero. Myöhemmin hän tuli tunnetuksi vuosina 1983 ja 1984 elokuvista Eddie and the Cruisers ja Streets of Fire – liekehtivät kadut.
Paré on uransa aikana esiintynyt enimmäkseen b-luokan elokuvissa. Hän teki myös ensimmäisen televisiosarjansa jälkeen muutamia esiintymisiä televisiosarjoissa 1980- ja 2000-luvuilla muun muassa poliisisarjassa Houston Knights ja tieteissarjassa Starhunter. Vuonna 1989 hän esiintyi Eddie and the Cruisersin jatko-osassa Eddie Lives! Omien sanojensa mukaan hän suostui jatko-osaan, koska se oli hänen menestynein elokuvansa. Häntä pyydettiin esiintymään Rankaisija-elokuvan päärooliin, mutta hän kieltäytyi roolista, joka meni sittemmin Dolph Lundgrenille. 1990-luvulla Paré esiintyi enimmäkseen suoraan videolle julkaistuissa tieteis- ja toimintaelokuvissa. Hänellä oli muun muassa päärooli Roland Emmerichin ohjaamassa elokuvassa Rangaistussiirtola Moon 44 (1990). Paré esiintyi myös pääosassa Michael Ironsiden kanssa elokuvassa Point of Impact (1993) ja Gary Buseyn kanssa elokuvassa Armoton ase (1994).
2000-luvulla Paré esiintyi enimmäkseen fantasia- ja kauhuelokuvissa. Hänellä oli myös päärooli toimintalokuvassa Direct Contact (2009), jossa hän esiintyi yhdessä Dolph Lundgrenin kanssa. Lisäksi Paré esiintyi neljässä Uwe Bollin ohjaamissa elokuvissa BloodRayne (2005), Teurastaja (2007), BloodRayne 2: Deliverance (2007) ja Far Cry (2008). Syyskuussa 2007 Paré palkittiin Teurastaja-elokuvasta Stone Unicorn -palkinnolla parhaana näyttelijänä Esteponan elokuvajuhlilla. Hänet palkittiin samassa tilaisuudessa myös Jury-palkinnolla elämäntyöstään fantasia- ja kauhuelokuvissa. Paré esiintyi myös Albert Pyunin ohjaamassa epävirallisessa Streets of Fire jatko-osassa Road to Hell.
2010-luvun Paré aloitti esiintymällä sivuroolissa Kevin Sorbon kanssa elokuvassa Tales of an Ancient Empire (2010). Sittemmin hänellä oli jälleen sivurooli Uwe Bollin ohjaamassa elokuvassa Bloodrayne: The Third Reich (2010). Lisäksi Paré esitti yksityisetsivää Matthew McConaugheyn ja Marisa Tomein tähdittämässä elokuvassa The Lincoln Lawyer – Oikeuden palvelija (2011). Paré vieraili myös House-televisiosarjan kahdeksannen tuotantokauden avausjaksossa. Vuoden 2012 aikana Paré esiintyi Tuhon kuilun uusintafilmatisoinnissa The Philadelphia Experiment, jonka tarina on nykyaikaistettu. Toisin kuin alkuperäisessä elokuvassa, Paré esiintyi tällä kertaa roiston roolissa. Lisäksi hän esiintyi yhdessä Steven Seagalin ja Steve Austinin kanssa vankilaan sijoittuvassa elokuvassa Maximum Conviction. Sittemmin elokuussa 2012 Road to Hell esitettiin uudelleen teatterissa PollyGrind-elokuvajuhlilla, joilla Paré palkittiin parhaana näyttelijänä.
Yksityiselämä
Paré on ollut kolme kertaa naimisissa ja hänellä on yksi lapsi nykyisen vaimonsa Marjolein kanssa. He ovat olleet naimisissa vuodesta 1992 lähtien.
Miinaajakoit
Miinaajakoit (Gracillariidae) on perhosten (Lepidoptera) lahkoon kuuluva hyönteisheimo. Siihen luetaan 8 alaheimoa, jotka jakaantuvat 101 sukuun ja 1 866 lajiin.
Tuntomerkit
Miinaajakoilla on sileäsuomuinen pää, vaikka päälaki onkin joskus karvainen. Niillä ei ole pistesilmiä eikä ketoseemia. Tuntosarvet ovat rihmamaiset ja niissä on yksi suomurivi jaoketta kohden. Miinajakoilla on kalju, joskus vaikeasti havaittavissa oleva imukärsä. Miinaajakoiden siivet ovat erilaissuoniset ja lansettimaiset. Miinaajakoiden siipiväli vaihtelee 4–16 millimetrin välillä.
Levinneisyys
Miinaajakoita tavataan koko maailmanssa etelämannerta lukuun ottamatta.
Elintavat
Miinaajakoiden toukat ovat nuorina lehtikovertajia. Miinaajakoinaarailla ei ole munanasetinta ja munat lasketaan lehdelle. Niiden ruokavalioon kuuluu 106 eri kasviheimoa.
Kannuksen linnavuori
Kannuksen Linnavuori on Etelä-Karjalassa Taipalsaaren Kannuskylällä sijaitseva linnavuori. Muinaislinnan alueelta on löydetty joitakin rakenteita, joita voidaan pitää varustuksen jäänteinä.
Linnavuori
Linnavuori sijaitsee Kirkkosaaren länsipäässä Lehtoniemessä Niivansalmen rannassa Rautsaarta vastapäätä. Paikka on Taipalsaaren kirkosta 9 kilometriä länteen. Kallioalue on noin 150 × 80 metriä suuri ja sen järvenpuoleiset sivustat ovat jyrkänteisiä. Kallion laki kohoaa yli 15 metriä järven vedenpintaa korkeammalle. Kaakkoispuoli on loivaa ja siellä sijaitsee jäänteet kivisen vallin perustuksista. Vallin pituus on noin 20 metriä.
Tutkimukset
Vuonna 1975 kävi Timo Miettinen paikalla alueellisen inventoinnin puitteissa. Muuten kohdetta ei ole tutkittu. Niemen kärjessä sijaitsee myös kalliomaalausta.
NHL:n varaustilaisuus
thumb|250px|NHL:n varaustilaisuus vuonna 2006 [[Vancouverin General Motors Placessa. Taustalla näkyvissä tauluissa on merkitty kierroksen varausjärjestys ja varatut pelaajat. Kuvassa Calgary Flames on seuraavaksi vuorossa.]]
NHL:n varaustilaisuus on vuotuinen tapahtuma, jossa NHL-organisaatiot varaavat oikeudet vapaana oleviin nuoriin pelaajiin. Tilaisuus järjestetään kesäkuussa tai heinäkuussa NHL-kauden päätteeksi, ja se kestää nykyään kaksi päivää.
Tilaisuuden kulku
Varaustilaisuudessa on seitsemän kierrosta. Varausjärjestys sovitaan painotetussa arvonnassa, jossa NHL:ssä viimeiseksi sijoittuneella joukkueella on paras mahdollisuus saada ensimmäinen varausvuoro. Käännetyn järjestyksen tavoitteena on pitää liiga tasaisena. Varattavan pelaajan tulee täyttää viimeistään 15. syyskuuta varausvuotta 18 vuotta. Pohjois-amerikkalaiset pelaajat eivät saa olla yli 20-vuotiaita varausvuoden loppuun mennessä. Tilaisuudessa NHL-joukkueet huutavat vuorollaan valitsemansa pelaajan. Järjestys ei kuitenkaan välttämättä ole sama kuin arvonnan jälkeen, sillä joukkueilla on mahdollisuus myös kaupata vuorojaan yhdessä pelaajien kanssa.
Erityisen tarkasti seurataan ensimmäisenä sekä ylipäätään ensimmäisellä varauskierroksella varattuja pelaajia.
Historiaa
Ensimmäinen varaustilaisuus järjestettiin vuonna 1963. Alkujaan tapahtuman nimi oli "Amateur Draft". Vuonna 1979 sen nimeksi tuli "Entry Draft", jotta myös NHL:n kanssa kilpailleissa sarjoissa pelanneet ammattilaiset voisivat tulla varatuiksi. Näin toimittiin lähinnä lopettaneen WHA-liigan takia. Ennen varaustilaisuuden käyttöönottoa NHL tuki rahallisesti juniorijoukkueita suoraan ja hankki uusia pelaajia sitä kautta. Tuosta käytännöstä luovuttiin vuodesta 1969 alkaen. Sitä ennen varaustilaisuudessa varattiin pelaajia, jotka eivät siihen mennessä olleet saaneet NHL-sopimusta. Vuodesta 1980 asti yleisö on päässyt tilaisuuteen. Vuonna 1984 Canadian Broadcasting Corporation televisioi tapahtuman ensimmäistä kertaa.
Untersturmführer
pienoiskuva|Untersturmführerin kauluslaatat. pienoiskuva|SS:n Untersturmführer [[Lauri Törni vuonna 1941.]] Untersturmführer oli Waffen-SS:n alin upseeriarvo, joka vastasi Wehrmachtissa ja Luftwaffessa luutnanttia. Untersturmführerin arvo otettiin käyttöön vuonna 1934.
NHL:n varaustilaisuus
Kansainvälinen merkitys
Varaustilaisuus heijastelee myös jääkiekkoilun kansainvälistä tasoa, koska varausten perusteella voidaan seurata, miten eri maat tuottavat huippujääkiekkoilijoita. Keskeistä on tarkastella, minkä maan pelaaja valitaan ensimmäisenä ja minkä maan pelaajia valitaan ensimmäisellä kierroksella.
Untersturmführer
Waffen-SS:n riveissä Untersturmführerin arvon sai suorittamalla hyväksytysti upseerikurssin jossakin SS:n omassa upseerikoulussa, SS Junkerschulessa. Allgemeine SS ylensi Hauptscharführerin Untersturmführeriksi, mikäli hakija pystyi osoittamaan kelvollisuutensa Lebenslauf-dokumentilla, joka suurin piirtein vastasi ansioluetteloa natsijärjestössä. Lisäksi ennen hyväksymistä hakijan rodullinen tausta selvitettiin, kuten myös mahdollinen rikosrekisteri.
NHL:n varaustilaisuus
Suomalaispelaajat
Vuosina 1969–2022 Suomesta on varattu kymmeniä pelaajia. Vuonna 1969 varattiin yksi pelaaja. Seuraava varaus tehtiin vuonna 1974. Vuonna 1975 varattiin useita pelaajia, yhteensä kolme. Vuonna 1979 varauksia ei tullut, mutta sen jälkeen suomalaisia on varattu joka vuosi. 1980-luvulla eniten suomalaispelaajia varattiin vuonna 1981, eli 12 kappaletta. Vähiten heitä oli vuonna 1989, jolloin varattiin kolme pelaajaa. 1990-luvulla vastaavat vuodet ja määrät ovat vuosi 1999, jolloin varauksia oli 18, ja vuosi 1991, jolloin varauksia oli kuusi. 2000-luvun ensimmäisellä vuosikymmenellä eniten varauksia osui vuodelle 2002, ja se on ollut 26 varauksellaan koko 2000-luvun suurin määrä. Vuonna 2007 varattiin neljä pelaajaa. 2010-luvulla vähiten suomalaispelaajia varattiin vuonna 2010, jolloin heitä oli seitsemän. Vuonna 2017 varattiin 23 suomalaista. Vuonna 2019 varauksia oli 22, ja tuosta vuodesta alkaen määrä on ollut laskussa. Vuonna 2020 varauksia oli 17, vuonna 2022 14.
Ketään suomalaispelaajaa ei ole varattu tilaisuuden ensimmäisenä. Vuonna 2013 Aleksander Barkov nuorempi valittiin toisena, samoin Patrik Laine vuonna 2016 ja Kaapo Kakko vuonna 2019. Vuonna 2017 Suomesta varattiin kuusi pelaajaa ensimmäisellä kierroksella, vuonna 2020 yksi ja vuonna 2021 ei yhtään. Määrien laskusuunta on ajoittain herättänyt keskustelua Suomessa 2020-luvulla.
Pii3 Orionis
Pii3 Orionis (π3 Orionis, π3 Ori) on kellanvalkea pääsarjan tähti Orionin tähtikuviossa.
Malin matkailu
thumb|Aasikaravaani Timbuktussa. thumb|[[Djennén suurmoskeija.]] thumb|upright|Dogonikylä Bandiagaran kalliorinteellä. Malin matkailu on lähinnä liike- ja kulttuurimatkailua. Sen tärkein houkutin on maan alkuperäinen kulttuuri yhdistettynä luonnonolosuhteisiin. Mali on matkailumaana kehittymätön ja sen turvallisuustilanne on vuoden 2012 sisällissodan jäljiltä heikko. Länsimaat kehottavat välttämään matkustamista Maliin.
Matkailijavirrat
Ulkomaiset matkailijat saapuvat Maliin Bamakon Senoun kansainvälisen lentoaseman kautta tai maanteitse. Malin muut viisi kansainvälistä lentokenttää eivät maan turvallisuustilanteen takia ole juurikaan käytössä.
Vuonna 2016 Maliin saapui 173 246 ulkomaista matkailijaa. Suurimmat kävijämaat olivat Ranska (28 %) ja Länsi-Afrikan maat. Suomesta saapui 140 matkailijaa. Matkan syynä ovat useimmiten sukulaisten ja ystävien tapaaminen (37 % vuonna 2014), liikeasiat tai kokous (32 %) ja lomanvietto (13 %).
Maan sisäinen matkailu on etupäässä liikematkailua tai sukulaisten ja ystävien tapaamista. Lomamatkailu on taloudellisista ja kulttuurisista syistä hyvin vähäistä. Kotimaanmatkailun havaittiin 2000-luvun alussa kasvavan nopeasti, mutta sen laajuutta ja taloudellista merkitystä on vaikeaa arvioida.
Ulkomailta tulevista matkailijoista neljäsosa yöpyy hotelleissa. Vuonna 2014 hotellivieraita oli 75 986 ja yöpymisiä 109 500, joista ulkomaalaisten osuus oli 69 ja 65 prosenttia. Hotellivieraista suurimmat ulkomaalaisryhmät muodostivat ranskalaiset (15 %), länsiafrikkalaiset (14 %), yhdysvaltalaiset (10 %) ja saksalaiset (5 %).
Suurin osa ulkomaalaisista matkailijoista on yksityisen tai julkisen sektorin palveluksessa. Opiskelijoiden osuus on yli kymmenen prosenttia. Markkinoinnin kohteena olevia matkailijatyyppejä ovat nuori reppumatkailija, vähän vanhempi ja varakkaampi ”nuori seikkailija”, keski-ikäinen massaturisti, keski-ikäinen ”varakas seikkailija”, kongressivieras sekä tietyistä nähtävyyksistä kiinnostunut mukavuudenhaluinen ja varakas keski-ikäinen. He viettävät maassa kolmesta päivästä kolmeen viikkoa. Mali ei matkailumaana ole erityisen halpa. Lentolippu Pariisista vie puolet reppumatkailijan ja neljänneksen varakkaan seikkailijan matkabudjetista eikä jälkimmäinen löydä odotuksiaan vastaavia palveluja.
Matkailukohteet
Matkailutuotteena Malin myyntivaltti on maan autenttinen kulttuuri: sen kansojen rikkaat ja elävät perinteet, elintavat, arkkitehtuuri sekä muut aineelliset ja henkiset tuotteet, jotka liittyvät Saharan, Sahelin ja Sudanin vyöhykkeiden maisemiin ja ilmasto-olosuhteisiin. Eläimistöltään köyhtynyt luonto ei sellaisenaan kykene kilpailemaan muiden Afrikan maiden kanssa. Malin kansoista matkailijoiden keskuudessa tunnetuin ovat dogonit, joiden asuinympäristö, elämäntapa ja animistiset perinteet ovat jo kauan kiinnostaneet kansatieteilijöitä. Toinen vetonaula on eurooppalaisia vuosisatojen ajan kiehtonut Timbuktu Nigerjoen ja Saharan rajalla. Kulttuurimatkailun liepeillä ovat ekomatkailu (käynnit luonnonpuistoissa ja lintuharrastus), joki- ja aavikkomatkailu, kulttuuri- ja musiikkifestivaalit, uskonnolliset kohteet, metsästys ja kalastus sekä retkeily ja kiipeily.
Suoneniskentä
thumb|Lääkäri iskee suonta. Kuva keskiajalta. thumb|Suoneniskentäkohtia ruttoa vastaan. Kuva kirjasta vuodelta 1555. Suoneniskentä eli venesektio on lääketieteellinen hoitomuoto, jossa verta vähennetään laskimosta. Nykyaikana on sairauksia, joissa on suotavaa vähentää punasoluja. Venesektion suorittaa lääkäri tai sairaanhoitaja. Sairauksia, joissa toimenpiteestä on apua, ovat polysytemia ja hemokromatoosi.
Malin matkailu
Matkailukohteet
Malin matkailureitit alkavat Bamakosta. Niistä tärkein johtaa maan keskiosan Moptiin, Djennéen ja Dogonimaahan sekä edelleen Timbuktuun ja Gaoon. Muita kohteita ovat Ségou, Sikasso, Kayes ja Bamakon lähiympäristö.
Suoneniskentä
Aiemmin suoneniskentää käytettiin kuppauksen tapaan humoraaliopin mukaisesti monenlaisiin vaivoihin antiikista 1800-luvulle asti. Menetelmä oli käytössä sekä länsimaissa että islamilaisessa maailmassa, joissa molemmissa lääketiede nojautui antiikin kreikkalaiseen perintöön. Arkkiatri Risto Pelkosen mukaan neljän nesteen teoriaan perustuva suoneniskentä oli tuhoisa menetelmä, joka ei parantanut ketään mutta tappoi tuhansia ihmisiä.
Malin matkailu
Matkailukohteet
Maan tärkeimmät nähtävyydet ovat sen maailmanperintökohteet Djenné, Timbuktu ja Askian hauta Gaossa, Bandiagaran kallio ja Dogonimaa. Muita nähtävyyksiä ovat Gourman norsut ja Homborivuoret, Nigerin sisämaasuisto, Bafing Makanan ja Boucle du Baoulén luonnonsuojelualueet sekä Essoukin kalliopiirrokset.
Suoneniskentä
Historia
Suoneniskentä oli vanhassa lääketieteessä lääkintämuoto, jolla pyrittiin potilaan verta uloslaskemalla parantamaan tai ehkäisemään sairauksia. Se oli laajasti käytetty hoitomuoto antiikin ajoista aina 1800-luvulle saakka monissa eri kulttuureissa. Keskiajalla se oli tärkeimpiä hoitoja melkeinpä kaikkiin sairauksiin. Suoneniskentä perustui antiikin ajan lääketieteen humoraalioppiin, jonka moderni lääketiede on osoittanut joka suhteessa virheelliseksi, ja joka hylättiin 1900-luvun alkuun mennessä tehottomana ja vahingollisena.
Malin matkailu
Matkailukohteet
Nähtävyyksien ylläpito, saavutettavuus ja niistä tiedottaminen on puutteellista. Matkailijan silmään osuvat kaikkialla lojuvat jätekasat ja luontoon heitetyt muovipussit. Muita ongelmia ovat vesihuolto ja sanitaatio, maan sisäinen liikenne ja pankkipalvelut. Positiivisiin puoliin kuuluu maan väestö, joka on luonnostaan ystävällistä, avuliasta ja avointa matkailijaa kohtaan. Mali on matkailumaana vielä kehittymätön, ja matkailijan on helppo luoda aito suhde paikallisiin ihmisiin.
Suoneniskentä
Historia
Suoneniskennässä iskettiin suoniraudalla laskimoverisuonten kohdalle haava, josta verta juoksutettiin veriastiaan. Paikallisessa parannushoidossa iskentäpaikka valittiin jo antiikin Hippokrateen kehittämien ja Aristoteleen suosittelemien oppien mukaan kipeän paikan läheltä, ehkäisevässä hoidossa tai koko kehon sairauksissa valittiin jokin suoneniskennälle otollinen kohta. Ehkäisevässä hoidossa noudatettiin lisäksi kuun kiertoa samaan tapaan kuin kuppauksessakin. Suomessa annettiin muun muassa almanakoissa neuvoja suoneniskentään ja sille otollisimpien kohtien valintaan.
Malin matkailu
Palvelut
thumb|Lili-hotelli Bamakossa houkuttelee myös [[kiinalaisia asiakkaita.]] Majoituspalveluista puolet sijaitsee Bamakossa ja lähes 15 prosenttia maan keskiosassa Moptin alueella. Niistä valtaosa on tasoltaan hyvin vaatimattomia, mutta Bamakosta löytyy myös neljän ja viiden tähden hotelleja. Dogonikylissä yövytään alkeellisilla leirintäalueilla, mikä rajoittaa kävijäkuntaa. Vuonna 2014 Malissa oli 675 hotellia, 10 214 hotellihuonetta ja 13 469 vuodepaikkaa. Lukuihin eivät sisälly maan pohjoisosan Gaon, Kidalin ja Timbuktun alueiden hotellit, jotka olivat yhä suljettuina.
Bamakon hotellit, kansainvälinen konferenssikeskus CICB, Amadou Hampaté Ban kulttuuripalatsi ja Djoliba-keskus tarjoavat tiloja kokousten ja konferenssien järjestämiseen. Korkeatasoisia ravintolapalveluja on vähän. Ruokaa on helposti saatavilla ja se on yleensä turvallista syödä, mutta malilaisesta keittiöstä tuskin tulee maan matkailuvalttia.
Suoneniskentä
Historia
Toimenpiteenä suoneniskentä on verrattavissa nykyaikaiseen verikokeen ottoon, mutta ulosjuoksutetun veren määrä oli suurempi. Toisinaan potilaalta laskettiin verta pyörtymiseen asti ja suoneniskentä on voinut johtaa myös kuolemaan. Paikallisten kipujen ja tulehdusten hoidon lisäksi suoneniskentää käytettiin myös kuumetautien, kouristusten, vesipöhön, sydänvaivojen, halvausten ja virtsatautienkin hoitamiseen.
Malin matkailu
Palvelut
Kulttuurimatkailun luonteen takia oppaalla on tärkeä rooli välittäjänä. Oppaita varten on kehitetty koulutus- ja lupajärjestelmä, jonka tarkoituksena on parantaa palvelun laatua ja estää epärehellisten yrittäjien toiminta. Vuonna 2014 Malissa oli 319 matkatoimistoa ja 522 virallista matkaopasta. Toimistoista lähes 90 prosenttia toimii Bamakossa ja oppaista lähes puolet Moptin alueella.
Suoneniskentä
Historia
Keskiajan lopulla arabialainen lääketiede alkoi syrjäyttää antiikin Kreikasta periytyneitä oppeja Euroopassa. Arabialaisten oppien mukaan suonenisku tuli suorittaa niin kaukana sairauden sijaintipaikasta kuin mahdollista. Kun kreikkalaisen koulukunnan mukaan suoneniskulla oli pyritty poistamaan kehosta liman pahentamaa sairasta verta, arabialaiset pyrkivät muuttamaan veren virtaamissuuntaa.
Malin matkailu
Palvelut
Matkailun kehittämiseen liittyy käsityöammattien tukeminen. Malilaisten käsityöläisten valmistamia matkamuistoja ovat puuveistokset, nahkatyöt, korit, keramiikka, bogolanin kaltaiset tekstiilit, kulta- ja hopeakorut sekä perinteiset soittimet.
Suoneniskentä
Historia
Uudet ajatukset johtivat Euroopassa 1500-luvun alussa oppineiden keskuudessa ankaraan suoneniskukiistaan. Kiistan jatkuessa laantumatta sen ratkaisemiseksi järjestettiin lopulta paavi Klemens VII:n (paavina 1523–1534) johdolla Bolognassa kansainvälinen lääkärikokous. Arabialaisten käsitykset joutuivat tappiolle, ja antiikin ajan Hippokrateen ja Galenoksen suoneniskentää koskevat opit todettiin suurimmalta osin edelleen päteviksi.
Malin matkailu
Taloudellinen merkitys
Maailman matkailuneuvosto WTTC:n mukaan Malin matkustus- ja matkailuelinkeino tuotti vuonna 2017 508 miljoonaa euroa, mikä on 3,8 prosenttia maan bruttokansantuotteesta. Välilliset tulot mukaan luettuna alan kokonaisarvo on 1,16 miljardia euroa (8,7 % BKT:sta). Matkustaminen ja matkailu työllistivät välittömästi 75 000 henkilöä, mikä on 2,1 prosenttia työvoimasta. Alan kokonaistyöllistävä vaikutus oli 5,8 prosenttia. Luvuista 18,8 prosenttia on ulkomaista matkailua ja 24,1 prosenttia lomamatkailua.
Suoneniskentä
Suoneniskentä eläinlääkinnässä
Esimerkiksi verentungoksessa keuhkoihin on käytetty suoneniskentää kotieläimille. Suurilla eläimillä toimenpide on tehty kaulalaskimosta, sialla korvalaskimosta ja koiralla jalkavarresta.
Tuulia Aho (salibandyn pelaaja)
Tuulia Aho (s. 23. maaliskuuta 1998) on suomalainen salibandyn pelaaja, pelipaikaltaan hyökkääjä. Hän on naisten Salibandyliigassa edustanut Tampereen Kooveeta kaudesta 2014–2015 alkaen. Hän on pelannut runkosarjassa 78 ottelua, joissa hän on tehnyt 29 maalia ja antanut 44 maalisyöttöä. Pudotuspelejä hänellä on 22, joissa hänen tehopisteensä ovat 11 + 12. Hän saavutti SM-pronssia vuonna 2019.
Suoneniskentä
Parturit suoneniskijöinä
pienoiskuva|Amerikkalainen parturiliikkeen tunnus Keskiajalla oli tavallista, että parturit suorittivat yksinkertaisia lääketieteellisiä toimenpiteitä, kuten haavan sitomista, verisuonen avaamista, murtuneen raajan lastoittamista, paiseen puhkaisua ja entisajan alkeellista kirurgiaa. Näitä tehtäviä pidettiin liian halpa-arvoisina papeille tai lääkäreille. Parturin tehtäviin kuului myös Galenoksen humoraalioppiin perustuva suoneniskentä, missä potilaasta poistettiin verta tavoitteena parempi nesteiden tasapaino. Tämä potilaalle todellisuudessa haitallinen hoitokeino oli Galenoksen mukaan peräisin Hippokrateelta. Se hylättiin vasta 1800-luvun loppupuolella.
Malin matkailu
Taloudellinen merkitys
Malin matkailu on toipunut vuoden 2012 sisällissodan aiheuttamasta romahduksesta, ja sen odotetaan kasvavan voimakkaasti. Toisaalta myös lähtötaso on alhainen. Maailman 185 maasta Mali on matkailutulojen suhteen 133. sijalla ja suhteessa bruttokansantuotteeseen 109. sijalla. Esimerkiksi Nigeriaan ja Senegaliin verrattuna ulkomaisten matkailijoiden määrä on vähäinen.
Olavi Pajunen
Tauno Olavi Pajunen (20. elokuuta 1920 Mänttä – 27. maaliskuuta 1971) oli suomalainen näyttelijä, teatterinjohtaja ja teatteriohjaaja.
Malin matkailu
Taloudellinen merkitys
Matkailun edistämisestä vastaa käsityö- ja matkailuministeriön alainen virasto Office malien du tourisme et de l’hôtellerie eli OMATHO. Sen tunnuslause on Mali, aitoa Afrikkaa.
Suoneniskentä
Parturit suoneniskijöinä
Myös Suomessa parturiliikkeen tunnuksena oli liikkeen oven yläpuolelle kiinnitetty verilautanen. Sama tunnus oli käytössä ainakin Ranskassa 1800-luvulla. Sen sijaan Yhdysvalloissa parturin tunnuksena on punaraitainen parturinpylväs, jonka päällä oli messinkivati. Vati esitti verilautasta tai paikkaa iilimadoille, joiden tehtävä oli imeä verta potilaasta. Pylvääseen tarttuminen ja sen puristaminen auttoi käsivarren verisuonten paikantamisessa.
Olavi Pajunen
Ura
Pajusella oli useita kiinnityksiä eri teattereihin 1950- ja 1960-luvuilla. Hän työskenteli näyttelijänä muun muassa Helsingissä 1951–1956 ja Kajaanin työväenteatterin johtajana 1961–1963.
Pajunen työskenteli myös teatteriohjaajana. Hän ohjasi muun muassa näytelmät Uhattu nuoruus, Sanni Kortmanin koulu ja Täällä Pohjantähden alla II. Pajusen roolitehtäviä olivat muun muassa Mikko karjalaisnäytelmässä Anu ja Mikko ja ystävä näytelmässä Jokamies.
Vuonna 1955 Pajunen teki pienen mutta mieleenpainuvan roolin kuolemaantuomittuna Edvin Laineen elokuvassa Tuntematon sotilas.
Perhesuhteet
Olavi Pajusen vanhemmat olivat valaja Waldemar Pajunen ja Lydia Stenlund. Hänellä oli kaksi lasta.
Pit Martin
pienoiskuva|Pit Martin. Hubert Jacques ”Pit” Martin (9. joulukuuta 1943 Rouyn-Noranda, Kanada – 30. marraskuuta 2008 Rouyn-Noranda, Kanada) oli kanadalainen jääkiekkoilija. Hän edusti urallaan Detroit Red Wingsia, Boston Bruinsia, Chicago Blackhawksia sekä Vancouver Canucksia. Martin pelasi NHL:ssä yhteensä 1101 ottelua. Hän oli pelipaikaltaan keskushyökkääjä.
Halo
Halo voi tarkoittaa ainakin seuraavia asioita:
Muissa yhteyksissä
ハロー
Kaj Sveholm
Kaj Gunnar Sveholm (6. tammikuuta 1933 Helsinki – 26. huhtikuuta 2021 Seinäjoki) oli suomalainen jalkapalloilija, jääkiekkoilija ja keilaaja.
Jalkapallossa Sveholm voitti Suomen-mestaruuden KIF:ssä vuonna 1955. Suomen Cupin KTP:ssa 1958.
Jääkiekon SM-sarjassa Sveholm pelasi vuosina 1950–1964 edustaen KIF:ää, Töölön Vesaa, HIFK:ta ja Turun Palloseuraa. Hän pelasi 119 ottelua, teki 17 maalia ja antoi 9 maalisyöttöä sekä saavutti yhden SM-pronssin.
Keilailussa Sveholm saavutti joukkuekilpailun (5 × 3 + 3 sarjaa) maailmanmestaruuden vuonna 1975. Joukkueessa keilasivat Sveholmin lisäksi Tapio Vuorinen, Reijo Rasijärvi, Matti Nieminen ja Leo Hilokoski.
Sjarhei Martynau (ampuja)
Sjarhei Anatolevitš Martynau (,, s. 18. toukokuuta 1968) on valkovenäläinen kivääriampuja ja olympiavoittaja.
Sjarhei Martynau on saavuttanut 50 metrin pienoiskiväärin makuukilpailussa olympiakultaa Lontoossa 2012, jossa hän ampui maailmanennätystuloksen 705,5, sekä olympiapronssia Sydneyssä 2000 ja Ateenassa 2004. Zagrebin MM-kilpailuissa 2006 hän voitti kultaa.
David Friedman
thumb|220px|David Friedman David Friedman (s. 1945) on yhdysvaltalainen taloustieteilijä ja aktiivinen libertaari ja anarkokapitalisti. Hänen tunnetuin teoksensa on Machinery of Freedom, jossa hän perustelee anarkokapitalismia lähinnä taloustieteellisin argumentein. Häntä on joskus pidetty utilitaristina, mutta hän kiistää sen ja sanoo kannattavansa lähinnä yksilönvapautta. Hän kuitenkin katsoo seurausten analysoinnin olevan parempi tapa perustella anarkokapitalismia ja libertarismia niille, jotka eivät kannata libertaaria etiikkaa. Tästä on seurannut yllä mainittu sekaannus.
David Friedman on oikeustaloustieteilijä. Hänen mukaansa lain tulee olla tehokasta. Tämän mukaan esimerkiksi tahallisesta rikoksesta kannattaa antaa kovempi rangaistus eikä tahattomasta rikkeestä tule välttämättä rangaista. Hänen mielestään myös hätätapaus on syy olla antamatta rangaistusta. Hänen mielestään vähäisestä ulkoishaittojen aiheuttamisesta ei kannata antaa rangaistusta eikä sanktiota toisin kuin Murray Rothbardin mielestä. David Friedmanin mukaan Englannista peräisin oleva common law on ollut melko tehokasta oikeutta.
David Friedman on alun perin fyysikko, sittemmin taloustieteen professori, oikeustieteen professori, kolumnisti, fantasiakirjailija sekä ahkera keskiaikaharrastaja ja SCA:n suurimman tapahtuman Pennsic War perustaja.
Omar Sharif
Sharifilla todettiin keväällä 2015 Alzheimerin tauti. Hän kuoli 10. heinäkuuta 2015 kairolaisessa sairaalassa.
Ura
Sharifin ensimmäinen elokuva oli Youssef Chahinen ohjaama Siraa Fil-Wadi (1954). Chahinen kanssa hän teki 1950-luvulla kolme elokuvaa. Ensimmäinen englanninkielinen elokuva oli Arabian Lawrence (1962). Sherif Alin rooli toi hänelle Oscar-ehdokkuuden. Sharifin tunnetuimpia rooleja on tohtori Živago samannimisestä, osittain Suomessakin kuvatusta elokuvasta vuodelta 1965 sekä Kapteeni Nemon rooli elokuvassa Mysteerien saari (1973).
Juhana I (Kastilia)
thumb|right|Juhana I (Kastilia) Kastilian Juhana I (20. elokuuta 1358 – 9. lokakuuta 1390) oli Kastilian kuningas vuosina 1379–1390. Hänen isänsä oli Kastilian Henrik II ja äitinsä Joan.
Hallituskautensa alussa hän joutui puolustamaan valtaistuintaan Juhana Gentiä vastaan, jonka vaimo oli Pietari I Julman tytär, sekä Gentin portugalialaisia liittolaisia vastaan. Suhteet Portugaliin paranivat kun JUhana otti vaimokseen Portugalin prinsessan, ja suhteita Gentin kanssa paransi Juhanan pojan ja Gentin tyttären avioliitto.
Peter Gabriel
thumb|upright|Peter Gabriel vuonna 2008. Peter Brian Gabriel (s. 13. helmikuuta 1950 Chobham, Surrey) on englantilainen muusikko, joka tunnetaan sooloartistina ja Genesis-yhtyeen laulajana ja yhtenä sen perustajajäsenistä. Gabriel teki Genesiksen kanssa vuosina 1969–1974 kuusi levyä ja lähti sitten soolouralle. Hänen soolouransa tunnetuimpia hittejä ovat ”Shock the Monkey”, ”Solsbury Hill” ja ”Sledgehammer”, joista viimeksi mainittu tuli tunnetuksi animoidusta musiikkivideostaan.
Juhana I (Kastilia)
Juhanan kuoltua Alcalássa 1390 häntä seurasi valtaistuimelle hänen poikansa Henrik.
Peter Gabriel
Gabriel on myös visuaalinen artisti, sillä jo Genesiksen aikoinaan hänellä oli tapana käyttää mitä erikoisimpia esiintymisasuja, ja varsinkin 1980-luvulla hän oli kiinnostunut kehittämään senaikaista musiikkivideokulttuuria.
Elämä ja ura
thumb|upright|Gabriel esiintymässä [[Genesis (yhtye)|Genesiksen kanssa vuonna 1974.]] thumb|upright|Gabriel esiintymässä vuonna 1986. Gabriel lähti johtamastaan Genesiksestä vuonna 1976. Gabrielin kolme ensimmäistä albumia ovat kaikki nimeltään Peter Gabriel, sillä Gabriel piti niitä ikään kuin saman aikakauslehden eri numeroina. Gabrielin ensimmäinen sooloalbumi Peter Gabriel (1977) on tumma ja älyllinen, musiikilliselta tyyliltään osittain avantgardea, elektronista ja worldbeatia. Sen single ”Solsbury Hill” menestyi listoilla. Toinen albumi (1978) sai huonommat arvostelut. Kolmannella albumillaan vuodelta 1980 Gabriel nousi maineeseen yhtenä rockin kunnianhimoisimmista ja kekseliäimmistä muusikoista. Albumilla on myös poliittista sisältöä, ja tapetusta apartheidin vastustajasta kertova ”Biko” nousi merkittäväksi protestilauluksi.
Gabrielin neljäs albumi Security (1982) oli edeltäjänsä tapaan menestys, ja single ”Shock the Monkey” nousi singlelistoille. Näinä aikoina Gabriel soitti jälleen myös Genesiksen riveissä rahoittaakseen WOMAD-maailmanmusiikkifestivaaliaan. WOMADista tuli vuosittainen tapahtuma.
Vuonna 1984 Gabriel kirjoitti soundtrackin elokuvaan Birdy ja sai siitä Cannesin tuomaristopalkinnon. Vuonna 1985 Gabriel perusti Real World, Inc. -nimisen yhtiön, jonka tavoitteena on rakentaa siltaa teknologian ja monikansallisten taiteiden välillä.
Albumi Passion: Music for The Last Temptation of Christ (1989) on instrumentaalikappaleiden kokoelma, joita käytettiin Martin Scorsesen elokuvassa Kristuksen viimeinen kiusaus. Albumi voitti Grammyn parhaasta New Age -musiikkiesityksestä.
Gabrielin ensimmäinen popalbumi So:n jälkeen oli Us (1992). Albumi on synkempi kuin edeltäjänsä, koska Gabriel oli keskellä avioeroa. Albumi sai jälleen hyvät arvostelut, mutta se ei myynyt yhtä hyvin kuin So.
Vuonna 1993 Gabriel teki suuren WOMAD-kiertueen Yhdysvalloissa. Seuraavana vuonna hän julkaisi tupla-albumin Secret World Live ja Xplora-nimisen CD-ROMin. Gabriel keskittyi 1990-luvun loppupuolella multimedian kehittämiseen Real Worldille.
Gabrielin seuraava albumi Up julkaistiin vuonna 2002. Se menestyi hyvin Britanniassa mutta huonosti Yhdysvalloissa. Albumit Scratch My Back (2010) ja New Blood (2011) sisältävät orkesterisovituksia Gabrielin omista ja muiden artistien kappaleista.
Gabriel nimettiin Rock and Roll Hall of Fameen vuonna 2010 Genesiksen mukana, ja vuonna 2014 sooloartistina. Samana vuonna hän julkaisi konserttialbumin Back to Front: Live in London. Hän on jatkanut levyttämistä 2020-luvullakin, ja on aloittamassa uusimman maailmankiertueensa vuonna 2023 ilmestyneen uuden albuminsa i/o myötä.
Gabriel on tehnyt vuosien varrella yhteistyötä myös monien nimekkäiden muusikoiden kanssa. Näihin kuuluvat muun muassa Genesiksen rumpalina toiminut Phil Collins, Robert Fripp, Kate Bush, David Bowie, Manu Katché, David Rhodes, Tony Levin, Paula Cole ja Youssou N’Dour. Myös Gabrielin tytär Melanie Gabriel on laulanut artistin kiertueilla ja levyillä.
Peter Gabriel Suomessa
Peter Gabriel esiintyi Suomessa 1. syyskuuta 1987 Helsingin jäähallissa sekä 20. toukokuuta 2014 Hartwall Areenalla Helsingissä.
Erkki Kohvakka
Erkki Juhani Kohvakka (2. heinäkuuta 1937 Kangasniemi – 23. tammikuuta 2018 Kangasniemi) oli suomalainen suunnistaja, joka ylsi 1960-luvun alussa Euroopan ja Pohjoismaiden mestariksi.
Suunnistuksen neljännet PM-kisat käytiin Längelmäellä syyskuussa 1961. Edellisissä kisoissa 11:nneksi jäänyt Kohvakka teki nyt maastossa tarkkaa työtä ja nappasi kultamitalin itselleen. Viestiä ei tuolloin vielä ollut ohjelmassa, mutta kaksi vuotta myöhemmin Ruotsin Karlstadissa päästiin juhlimaan isommalla porukalla, kun henkilökohtaisessa kisassa kahdeksanneksi päätynyt Kohvakka suunnisti henkilökohtaisen mestarin, Rolf Koskisen sekä Tepsellin veljesten, Aimon ja Osmon kanssa voittoon. Ensimmäisissä EM-kisoissa Norjan Hamar Lötenissä 1962 Kohvakka oli ollut henkilökohtaisella matkalla parhaana suomalaisena viides, mutta vuoden 1964 kisat Sveitsin Le Brassusissa olivat yhtä juhlaa: Kohvakka jätti 15 kilometrin reitillä pahimman uhkaajansa, isäntämaan Alex Schwagerin lähes kahden minuutin päähän ja juhli Euroopan mestarina. Viestissä hän sai ankkuroida Suomen yli 8 minuutin voittoon; muut viestimestarit olivat Juhani Salmenkylä, Rolf Koskinen ja Aimo Tepsell.
Suunnistuksen ensimmäiset MM-kisat järjestettiin Suomen Fiskarissa lokakuussa 1966. Henkilökohtaisella matkalla Kohvakka oli 11:s ja vasta viidenneksi paras suomalainen, mutta silti hänet mahdutettiin neljän hengen viestimiehistöön ohi Heino Avikaisen. Viestin Ruotsi voitti ylivoimaisesti ja Suomi sijoittui hopealle 7.52 minuuttia voittajien takana.
Erkki Kohvakka voitti uransa aikana seitsemän henkilökohtaista Suomen mestaruutta, mikä pysyi miesten ennätyksenä 2000-luvulle saakka, kunnes Jani Lakanen voitti kahdeksantensa.
Erkki Kohvakka edusti Kangasniemen Kalsketta. Hänen vaimonsa Leena, o.s. Tuhkanen ylsi suunnistajana SM-pronssille 1958.